గుంటూరు మిరపకాయ
గుంటూరు మిరపకాయలు ఆంధ్రప్రదేశ్ రాష్ట్రానికి చెందిన గుంటూరు జిల్లా లో పండుస్తున్న మిరపకాయలు. ఈ మిరపకాయలు ప్రపంచవ్యాప్తంగా ఆసియా, కెనడా మరియు యూరోప్ దేశాలకు ఎగుమతి అవుతున్నాయి. గుంటూరు జిల్లా అనెక మిరపకాయలకు, మిరపకాయ పొడికి ప్రసిద్ధి చెందింది. ఈ ఉత్పత్తులు శ్రీలంక, బంగ్లాదేశ్, మధ్యతూర్పు, దక్షిణ కొరియా, యు.కె మరియు యుఎస్ & లాటిన్ అమెరికాలకు ఎగుమతి అవుతున్నాయి. ఈ మిరపకాయలు వివిధ రంగులు మరియు వివిధ రకాల రుచులను దానిలో ఉన్నా కాప్సికం పరిమానాన్ని బట్టి కలిగి పుంటాయి. భారతదేశంలోని ఆంధ్రప్రదేశ్ రాష్ట్రంలో వివిధ రకాల వంటలలో ఈ గుంటూరు మిరప కాయలను ఉపయోగిస్తారు.
మిరియాల నూనె
మిరియాల నూనె ఒక ఆవశ్యక నూనె.ఇది ఓషద నూనె .ఈ నూనె ను నల్లమిరియాల నూనె అనికూడా అంటారు.ఆంగ్లంలో పెప్పెర్ ఆయిల్ లేదా బ్లాక్ పెప్పరు ఆయిల్ అంటారు.మిరియాల నూనె రోగనిరోధకశక్తిని పెంపెందించుటకు మరియు జీర్ణ వ్యవస్థ పనితీరును పెంచడానికి సహాయపడుతుంది.మిరియాలను కూడా అయుర్వేద వైద్యంలో ఉపయోగిస్తారు. అంతేకాదు మిరియాలను మసాలాదినుసుగా వాడతారు. మిరియాలపొడిని ఆహారానికి ఘాటైన రుచి,వాసనకై చేరుస్తారు.వైద్యపరంగా మిరియాల వలనమరియు మిరియాల నునె వలన పలు ప్రయోజనాలు కలవు.
ఇవి పైపరేసి కుటుంబంలో పైపర్ ప్రజాతికి చెందినది.మొక్క నిజానికి ఒక అటవీ మొక్క మరియు ఈమొక్క ఇతర చెట్ల ఆధారంగా ఎగబ్రాకే మొక్క. ఇతర చెట్ల కాండం,కొమ్మల ఆధారాలను ఇరవై అడుగుల ఎత్తుకు ఏగబాకుతుంది., కానీ సాధారణంగా వాణిజ్య అవసరాలకు సుమారు 12 అడుగుల వరకు మాత్రమే పెంచుతారు.మొక్క దాదాపు ఇరవై సంవత్సరాల ఆయుర్దాయం కలిగి ఉంది.
ఈ మొక్క పుట్టుక స్థానం భారతదేశంఅని బావించబడుతున్నది.ఇది మలేషియా, మడగాస్కర్, చైనా మరియు ఇండోనేషియా దేశాలలో ఎక్కువ స్థాయిలో సాగులో ఉన్నది. మిరియాల నూనె ఎక్కువగా సింగపూర్, భారతదేశం మరియు మలేషియాలో ఉత్పత్తి అవుతున్నది.